open-index/open-wikipedia-markdown huggingface dataset:
Sakari Puisto

**Sakari Rainer Puisto** (s. 19. joulukuuta 1976 Tampere) on suomalainen fyysikko, perussuomalainen poliitikko ja kansanedustaja. Puisto valittiin perussuomalaisten kansanedustajaksi Pirkanmaan vaalipiiristä vuonna 2019. Puisto on toiminut Orpon hallituksen elinkeinoministerinä 13. kesäkuuta 2025 lähtien.

## Ura
Puisto oli perussuomalaisten ehdokkaana vuoden 2014 europarlamenttivaaleissa sekä vuosien 2015, 2019 ja 2023 eduskuntavaaleissa. Puisto toimi hallitusneuvottelijana keväällä 2015 ja keväällä 2023. Hän työskenteli oikeus- ja työministeri Jari Lindströmin erityisavustajana työ- ja elinkeinoministeriössä, missä tehtävässä hän keskittyi erityisesti turvapaikanhakijakriisiin, työ- ja elinkeinopolitiikkaan sekä koulutus- ja innovaatiopolitiikkaan. Puisto valittiin perussuomalaisten kansanedustajaksi Pirkanmaan vaalipiiristä vuonna 2019.

Puisto kirjoitti ylioppilaaksi vuonna 1995 Tampereella Sammon lukiosta ja lähti asevelvollisuuden suorittamisen jälkeen Isoon-Britanniaan opiskelemaan luonnontieteitä Cambridgen yliopistoon. Hän väitteli filosofian tohtoriksi Cambridgen yliopistossa vuonna 2004, minkä jälkeen hän työskenteli Etelä-Kiinassa Shenzhenissä ja Hongkongissa paikallisten yritysten palveluksessa. Puisto on ollut vieraileva tutkija Cambridgen yliopistossa.

Heinäkuussa 2021 Puisto ilmoitti asettuvansa ehdolle Perussuomalaisten puheenjohtajaksi Jussi Halla-ahon jättäessä tehtävänsä. Puisto kuitenkin hävisi puheenjohtajakilpailun Riikka Purralle.

## Näkemykset
### Arvot
Puisto sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Puisto sijoittuu arvoasteikolla konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Puiston näkemykset ilmentävät kansalliskonservatismia (TAN). HS:n vaalikoneeseen Puiston antamissa näkemyksissä korostuu voimakkaimmin kansalliskonservatiiviset mielipiteet.

## Toimielinjäsenyydet ja tehtävät

* Talousvaliokunta (puheenjohtaja) 19.4.2023–13.06.2025
* Ulkoasiainvaliokunta (varajäsen) 18.6.2019–13.06.2025
* Puhemiesneuvosto (jäsen) 19.4.2023–13.06.2025
* Kansainvälisten asiain foorumi (jäsen) 27.6.2019–13.6.2025
* Eduskunnan pankkivaltuusto (jäsen) 28.6.2023–13.6.2025
Lisäksi hän on toiminut eduskunnan Liettua-ystävyysryhmän puheenjohtajana vuodesta 2019 lähtien.

## Vaalimenestys
### Europarlamenttivaalit
* 2014: 2&nbsp;684 ääntä (ei valittu) 

### Eduskuntavaalit
* 2015: 2&nbsp;762 ääntä (Pirkanmaan vaalipiiri; ei valittu)
*2019: 4&nbsp;837 ääntä (Pirkanmaan vaalipiiri; valittiin)
* 2023: 6&nbsp;592 ääntä (Pirkanmaan vaalipiiri; valittiin)

### Kuntavaalit
*2017: 508&nbsp;ääntä (Tampere; valittiin)
*2021: 1&nbsp;431 ääntä (Tampere; valittiin)
*2025: 608 ääntä (Tampere; valittiin)

## Yksityiselämä
Puisto on naimisissa, ja hänellä on yksi lapsi.

## Lähteet
Lena Näre

**Lena Näre** (s. 1976) on suomalainen sosiologi ja Helsingin yliopiston dosentti. Hän toimii professorina Helsingin yliopiston valtiotieteellisessä tiedekunnassa sosiologian oppiaineessa. Näre on erikoistunut muun muassa muuttoliikkeiden, maahanmuuton, työn ja hoivatyön tutkimukseen. 

## Ura
Näre aloitti opintonsa Helsingin yliopistolla sosiologiassa vuonna 1995. Helsingin lisäksi Näre on opiskellut ja tehnyt tutkimustyötä Italiassa (Napoli, 2004–2005) ja Isossa-Britanniassa (Sussex, 2009–2011). Hän on väitellyt tohtoriksi sekä Sussexin yliopistosta (Migration studies, 2008: "Managing Households, Making Homes: - A Moral Economy of Migrant Domestic and Care Work in Naples") että Helsingin yliopistosta (Sosiologia, 2012, "Moral Economies of Reproductive Labour - An Ethnography of Migrant Domestic and Care Labour in Naples, Italy")

Näre on tutkimuksessaan käsitellyt erityisesti muuttoliikkeiden sukupuolittuneisuutta, hoivatyötä glokaaleilla markkinoilla, työelämän eriarvoisuuden etnistymistä Suomessa ja maahanmuuttajuutta hierarkisoivana ja eriarvoistavana sosiaalisena asemana. Hän on julkaissut laajasti erityisesti seuraavista aihepiireistä: maahanmuuttotutkimus, sukupuolentutkimus, hoivatyön tutkimus, globalisaatio, intersektionaalisuus, etnisten suhteiden ja 'rodun' tutkimus, luokkatutkimus. Näre on johtanut useita maahanmuuttoon ja työhön liittyviä hankkeita Helsingin yliopistossa.

Ajankohtaisen tutkimustiedon popularisoijana Näre on tehnyt pitkän päivätyön suomalaisessa julkisuudessa. Hän on osallistunut aktiivisesti julkiseen keskusteluun muun muassa sukupuolten tasa-arvosta ja viime aikoina erityisesti yliopistopolitiikasta ja maahanmuutosta. 

## Luottamustoimet
Näre on kansainvälisesti tunnettu tutkija. 

*Hän on toiminut Euroopan Sosiologiyhdistyksen (ESA) johtokunnan jäsenenä (vuodesta 2015). 
*Hän päätoimittaa Nordic Journal of Migration Studies -lehteä.

## Yksityiselämä
Näre on ollut aktiivinen yhteiskunnallinen toimija opiskeluajoistaan lähtien. Hän osallistui muun muassa Reilun kaupan puolesta ry:n (nyk. Eettisen kaupan puolesta ry) perustamiseen vuonna 2000 ja toimi sen varapuheenjohtajana 2000–2002. Hän on tehnyt vapaaehtoistyötä Raiskauskriisikeskus Tukinaisen puhelinpalvelussa ja työskenteli opiskeluaikoinaan 2000-luvun alkupuolella kehitysmaista uutisoivassa kansainvälisessä Inter Press Service -uutistoimistossa.

## Julkaisuja
*Lena Näre. Helsingin yliopiston Tuhat-tietokanta.

## Lähteet
Otto Bartning

**Otto Bartning** (1883–1959) oli saksalainen arkkitehti. Hänen suunnittelemansa Klevessä sijaitseva  Wylenberg-talo ja Sternkirche-kirkkosuunnitelma edustavat saksalaista ekspressionismia, mutta myöhemmin Bartning suunnitteli etupäässä funktionalistisia rakennuksia. Hänet muistetaan varsinkin protestanttikirkkojen rakentajana 1920- ja 1930-luvulla. Bartning oli kirkkoarkkitehtuurissa vuodesta 1928 tapahtuneen uudistuksen aloittaja.

## Lähteet
Kansainvälinen päivä rotusyrjinnän poistamiseksi

**Kansainvälistä päivää [[rotusyrjintä|rotusyrjinnän]] poistamiseksi** (International Day for the Elimination of Racial Discrimination) vietetään 21. maaliskuuta. Mainittuna päivänä, vuonna 1960, poliisi avasi tulen ja tappoi 69 rauhanomaisen mielenosoituksen osanottajaa Sharpevillessa, Etelä-Afrikassa. Päivästä alkaa myös rasisminvastainen viikko.

Vuonna 1966 YK:n yleiskokous julisti päivän kansainväliseksi rotusyrjinnän vastaiseksi päiväksi, ja kehotti kansainvälistä yhteisöä lisäämään ponnistuksiaan kaiken rotusyrjinnän poistamiseksi. Suomessa rotusyrjinnän ja rasismin vastaista päivää vietetään monissa kaupungeissa. Rasmus-verkosto koordinoi muukalaispelon vastaista työtä ja julkaisee muun muassa tapahtumatiedotetta.

## Katso myös
* Rasismi
* Rasismi Suomessa
* Syrjintä

## Aiheesta muualla
*
Borgholmin linnasaari

**Borgholmin linnasaari** on Varsinais-Suomessa Iniön Jumon kylän pohjoispuolella oleva linnasaari. Saaressa kerrotaan olleen linnoitus.

## Linnasaari
Borgholmin saari sijaitsee viisi kilometriä Iniön kirkosta pohjoiseen. Se on 530×400 metrin kokoinen ja osittain kallioinen saari, jonka pinta-ala on 15 hehtaaria. Saaren pohjoispäässä on korkea kallioinen laki, jota reunustavat luoteessa ja koillisessa jyrkänteet. Saaren rannat ovat samoissa ilmansuunnissa melko jyrkät, mutta lakialue on helposti lähestyttävissä saaren loivien etelärinteiden suunnalta. Saaren laki kohoaa 28 metriä ympäröivää merenpintaa korkeammalle. Siellä on linnoituksen muurien jäännöksiä yhdeksässä paikassa. Muurien jäännökset muodostavat noin 450 metriä pitkän jatkumon. Muurien peruskivien korkeudet sijaitsevat yli 8,1 metriä nykyisen merenpinnan yläpuolella, joten ne on maankohoamisen perusteella täytynyt rakentaa 800-luvun jälkeen.

Saarella kerrotaan muinoin olleen suuri ja laaja varustus, jonka "kuninkaan sotaväki olisi tehnyt". Kerrotaan, että saarella on muinoin käyty juuttien eli tanskalaisten kanssa meritaistelu, jonka he olisivat hävinneet.

## Tutkimuksia
Kohteessa ei ole suoritettu arkeologisia kaivauksia, mutta raunioita on tutkittu pintapuolisesti vuosina 1883 (Kustaa Killinen), 1983 (Tapani Tuovinen) ja 1988 (Tapani Tuovinen). Vanhin tunnettu kirjallinen maininta linnasta on vuodelta 1674, jolloin A. Bergius Tövsalan seurakunnassa toimiessaan mainitsi sen kirjeessään kuninkaalle.

## Lähteet
Boris Berian

**Boris Berian** (s. 19. joulukuuta 1992 Colorado Springs, Colorado) on yhdysvaltalainen keskimatkojen juoksija. Berian on 175 senttimetriä pitkä ja painaa 71 kilogrammaa. Hän edustaa Big Bear Track Clubia.

Berian saavutti kultaa vuoden 2016 sisäratojen MM-kilpailuista Portlandista omalla sisäratojen ennätysajallaan 1.45,83.

## Henkilökohtaiset ennätykset
**Ulkoradoilla**

**Sisäradoilla**

## Lähteet
Jonas Andersson

**Jonas Andersson** -nimisiä henkilöitä ovat:

* Jonas Andersson (1851–1913), ruotsalainen virsisäveltäjä
* Jonas Andersson (1864–1922), suomalainen rakennusmestari ja keksijä
* Jonas Andersson (s. 1977), ruotsalainen kartanlukija
* Jonas Andersson (s. 1979), ruotsalainen jousiampuja
* Jonas Andersson (s. 1981), ruotsalainen jääkiekkoilija
Lorenzo Bartolini

**Lorenzo Bartolini** (1777–1850) oli italialainen kuvanveistäjä. Hän oli realistisen kuvanveiston edelläkävijä ja aikalaisten suosima. Hän teki muun muassa Bastiassa sijaitsevan Napoleon I:n muistomerkin.
## Elämänvaiheita
Bartolini syntyi vaatimattomiin oloihin ja hän  opiskeli ensin Firenzen taideakatemiassa ja muutti Pariisiin vuonna 1797. Hän pääsi kahta vuotta myöhemmin Jacques-Louis David oppilaaksi ja jakoi ateljeen Jean-Auguste-Dominique Ingres´n kanssa.  

Bartolini oli vakaumuksellinen Napoleonin kannattaja ja oli jopa hänen armeijassaan rumpalina. Napoleonin kannattaminen toi hänelle taloudellista hyötyä. Vuonna 1807 hänet nimitettiin taideakatemian alaisuudessa toimineen kuvanveistokoulun johtajaksi. Bonaparten perhe oli ihastunut hänen töihinsä ja tilasi häneltä useita muotokuvia.  

Napoleonin kukistumisen jälkeen Bartolini palasi Firenzeen. Firenzessä kävi jo 1800-luvun alkupuolella paljon varakkaita matkailijoita, joista monet halusivat itsestään muotokuvan. Osittain muotokuvien johdosta Bartolinin ilmaisu vapautui ja hänen veistoilmaisunsa muuttui puhtaasta ja jäykästä uusklassismista realistiseksi. Vuonna 1829 hän osti vanhan luostarin ja kunnostutti sen ateljeeksi. 

Luostarissa Bartolini teki töitä kivenhakkaajien ja oppilaiden kanssa. Hänen suosikkioppilaansa oli Pasquale Romanelli, joka otti opettajansa poismenon jälkeen ateljeen haltuunsa. Vuonna 1830 Bartolinilta tilattiin venäläisen ruhtinaan Nikolai Demidofin patsas. Teos ei tullut koskaan valmiiksi, sillä taiteilija ja tilaaja ajautuivat erimielisyyksiin sen tyylistä. Teoksen veisti lopulta valmiiksi Romanelli.

Batolinin parhaana työnä pidetään vuonna 1835 valmistunutta *La fiducia in Dio* - veistosta. Teos sai hyvät arvostelut ja sen kuvailtiin esittävän hienosti nuorta naista uskonnollisessa mietiskelyssä. 

Vuonna 1839 Bartolini pääsi opettajaksi Firenzen taideakatemiaan. Hän halusi juurruttaa naturalistisemman ilmaisun myös oppilaisiinsa.  

Bartolini haudattiin Firenzessä samaan kappeliin kuin Benvenuto Cellini. 
## Lähteet

## Aiheesta muualla
* http://www.nationalgalleries.org/art-and-artists/artists/lorenzo-bartolini
* http://saschamehringer.com/bartolini/
Mercedes F1 W07 Hybrid

**Mercedes F1 W07 Hybrid** oli Mercedeksen käyttämä Formula 1 -auto kaudella 2016. Autoa ajoivat saksalainen Nico Rosberg sekä hallitseva maailmanmestari brittiläinen Lewis Hamilton.

Autolla voitettiin sekä valmistajien että kuljettajien mestaruus kaudella 2016.

## Tulokset
Williams FW38

**Williams FW38** oli brittiläisen Formula 1 -talli Williamsin käyttämä auto kaudella 2016. Autolla kilpailivat suomalainen Valtteri Bottas sekä brasilialainen Felipe Massa. Testikuljettajina toimivat Paul di Resta, Alex Lynn ja Lance Stroll. Auto julkistettiin 19. helmikuuta 2016. Vaikka autolla ajettiin säännöllisesti pisteille, kuljettajat eivät keränneet yhtään voittoa, paalupaikkaa tai kilpailun nopeinta kierrosta. Ainoa palkintosija saatiin Kanadan GP:stä, kun Bottas oli kolmas.

## Tulokset

## Lähteet
Luigi Bartolini

**Luigi Bartolini** (1892–1963) oli italialainen taidemaalari ja graafikko. Hänen valohohtoisten etsaustensa aiheina ovat varsinkin maisemat, kukat, naiset ja eläimet. Tyyli näissä töissä on yleensä runollisen herkkä. Graafikkona hän oli arvioitten mukaan maansa nykytaiteen etevimpiä.

## Lähteet
Susanna Eronen

**Susanna Eronen** (o.s. Moisio) on suomalainen laulaja, pop/jazzmusiikinpedagogi ja äänenkäytönohjaaja. Hän on syntynyt Iisalmessa, ja viettänyt lapsuutensa ja nuoruutensa Keski-Pohjanmaalla Kokkolassa. Eronen aloitti musiikkiopintonsa Keski-Pohjanmaan konservatoriossa ja valmistui pop/jazzlaulunopettajaksi Stadiasta (nykyinen Metropolia) 2007.

Eronen on monipuolinen laulaja, joka on tunnettu erityisesti jazz- ja viihdemusiikin saralla. Erosen aktiivisesti toimivia kokoonpanoja ovat muun muassa jazzyhtye Z League ja folk-gospelyhtye Mustarastas. Hän toimii freelancelaulajana ja taustalaulajana erilaisissa kokoonpanoissa. Erosen instrumentteja ovat myös piano ja viulu, ja hän toimii laulajan uransa ohella myös pop/jazzlaulunopettajana.

## Levytyksiä (solistina)
* Mustarastas – *Purjeenpaikkaaja* (2019)
* Z League – *To Monica* (Studiolive) (2017)
* "Painuu päivä peltikattojen taa" (2012) tunnussävelmä pienoissarjassa *[[Stalkkeri (televisiosarja)|Stalkkeri]]* (duetto Antti Vuorenmaan kanssa)
* Susanna Eronen – "Lasia" (single) (2011)
* YLE radionauha Jazz Tribute to the Beatles (2010)
* Mustarastas – *Murretut värit* (2010)
* Mustarastas – "Kesä on kaunis" (single) (2008)
* Mustarastas – *Jouluaamuna* (2006)
* Mustarastas – *Samaa Verta* (2005)
* POP In Kokkola Kokoelma – Ei lähde ikävä pois (2004)
* Mustarastas – *Linnuntietä* (2003)
* Susanna Moisio – "Let Me Stay Forever" (single) (2002)

## Aiheesta muualla
* Z League -yhtyeen viralliset facebooksivut 
* Susanna Erosen viralliset kotisivut http://www.susannaeronen.com 
* Mustarastas- yhtyeen viralliset kotisivut http://www.kolumbus.fi/~w183517/mustarastas/
Luettelo televisiosarjan Vinyl jaksoista

*[[Vinyl]]* on yhdysvaltalainen draamasarja, jonka ensimmäinen jakso esitettiin HBO-kanavalla 14. helmikuuta 2016. Se sijoittuu 1970-luvulle ja kertoo kuvitteellisen levy-yhtiö American Centuryn pomosta Richie Finestrasta (es. Bobby Cannavale).

## Yleiskatsaus


## Jaksot
### Ensimmäinen tuotantokausi (2016)

|}

## Lähteet
* ''Vinyl'' HBO.comissa  

### Viitteet

## Aiheesta muualla
*
Harolan linnaluoto

**Harolan linnaluoto** (Linnanluoto) on saari Kokemäenjoen Huovoon koskessa. Se sijaitsee Harolan kylässä noin viisi kilometriä Kokemäen keskustasta joen yläjuoksulle päin. Noin sata metriä Harolan linnaluodosta pohjoiseen on *Harolanluoto*. Kauempana alajuoksulla sijaitsee *Kokemäen linnaluoto*, jolla sijaitsi keskiaikainen Kokemäen linna.

Harolan linnaluoto sijaitsee keskellä aikansa valtaväyläjokea kahden tunnetun muinaislinnan läheisyydessä linnoitukseksi hyvin soveltuvalla paikalla, sen rannat ovat jyrkät ja se on päältä tasainen. Harolasta on löydetty  rautakauden esineistöä sekä 27 metriä pitkä kiveys.

Kokemäenjoen 1945 alkanut säännöstely Kolsin voimalaitoksen valmistuttua on pienentänyt Harolan linnaluotoa. Nykyisin saari on epäsäännöllisen pitkänomainen pohjois-eteläsuunnassa. Sen pituus on noin 90 metriä ja sen eteläpään leveys on 30 metriä. Kapeimmillaan saari on keskellä, mistä se on noin 25 metriä leveä. Saari on nykyisin rehevän kasvillisuuden peittämä. Aikaisemmin sitä on käytetty myös eläinten laiduntamiseen.

## Harolan linnaluodon historia

Harolan linnaluodolla on suoritettu arkeologisia kaivauksia, jotka kattavat 9,75 prosenttia sen pinta-alasta. Alueelta tehtyjen löytöjen perusteella se ollut käytössä pitkään. Vanhimmat luodolta tehdyt löydöt ovat peräisin kivikaudelta. Ensimmäinen historiallinen lähde luodosta on vuodelta 1607 jolloin Harolan Martti Simonpoika hankki luodon itselleen Kokemäen kirkkoherralta.

Tehtyjen tutkimusten perusteella Harolan linnaluodon käyttö linnoituksena on epäselvä. Se on ollut mahdollisesti käytössä linnavuorena rautakaudella, mutta tähän ei tähän asti tehtyjen tutkimusten perusteella ole saatu varmuutta. Linnaluodolta on löydetty mm. viikinkiajan keihäänkärki sekä merovingiajan soljet, hiiltä, saviastioiden palasia sekä eri eläinten hampaita. Ensimmäiset varsinaiset tutkimukset paikalla tehtiin vuonna 1886 Hjalmar Appelgrenin toimesta. Tuolloin tutkittiin röykkiö saaren pohjoispäässä ja kaistale länsirantaa. Turun yliopisto suoritti paikalla tutkimuksia vuosina 1981–1982. Saaren rantahietikolta on löytynyt tutkimusten ulkopuolella myös vuosien mittaan runsaasti esineitä.Saarta on pidetty muinaislinnana ja röykkiökalmistona. Vuonna 1998 suoritetussa inventoinnissa ei 80-luvulla tehdyissä tutkimuksissa tutkittu 27 metriä pitkää kiveystä ei enää paikallistettu.

Kokemäen historiasta kirjoittaneen Tapio Salmisen mukaan löydöt viittaavat muinaislinnan sijaan rautakautiseen taloon. Hän pitää todennäköisen, että vähintään 1500-luvulta peräisin olevan nimensä linnaluoto olisi saanut siitä, että se on aikoinaan kuulunut jollekin linnalle. Todennäköisesti joko Kokemäen linnalle tai sen jälkeen perustetulle Aborchin linnalle.

## Lähteet
Jonah Lomu

**Jonah Tali Lomu** (12. toukokuuta 1975 – 18. marraskuuta 2015) oli uusiseelantilainen rugby union -pelaaja. Hän pelasi ensimmäisen kansainvälisen pelinsä 19 vuoden iässä, edustaen kotimaansa All Blacksia. Lomua kuvailtiin kaikkien aikojen ensimmäiseksi rugbyn supertähdeksi. Lomu nimettiin International Rugby Hall of Fameen 9. lokakuuta 2007 sekä World Rugby Hall of Fameen 24. lokakuuta 2011.

## Uran alku
Lomun ensikosketus ammattimaiseen rugbyyn tapahtui hänen ollessaan 14-vuotias, kun Rugby-7 -tähti Eric Rush kutsui hänet Singaporeen seuraamaan rugby-7 -turnausta. Ensimmäisen Rugby union ottelunsa Lomu pelasi Te Kuitissa. Kansallisiin kisoihin hän osallistui alle 19-vuotiaiden sarjassa vuonna 1993 ja alle 21-vuotiaiden sarjassa 1995. Kansainvälisen huomion Lomu saavutti vuonna 1994 pelatessaan Hong Kong Sevens -turnauksessa, ollessaan 18-vuotias. Vain 19-vuoden ikäisenä, vuonna 2004, Lomu pelasi All Blacksin riveissä Ranskaa vastaan Christchurchissa.

## 1995 Maailmanmestaruuskilpailut
Lomu kutsuttiin edustamaan All Blacksien riveihin maailmanmestaruuskilpailuihin 1995 Etelä-Afrikkaan. Viidessä ottelussa Lomu juoksi 7 maalia, joista yksi Englantia vastaan äänestettiin myöhemmin turnauksen historian parhaaksi maaliksi. Turnauksen finaalissa Uusi-Seelanti kohtasi Etelä-Afrikan. Ottelu päättyi Etelä-Afrikan voittoon 12-15.

## 1996-1998
Maailmanmestaruuskisojen jälkeen Lomu pelasi Bledisloe Cupissa. Lisäksi, samana vuonna, hän pelasi otteluissa Italiaa ja Ranskaa vastaan. Kesäkuussa 1996 Lomu pelasi vielä Samoaa ja Skotlantia vastaan.
Lomu osallistui myös Tri-Nations -kisoihin, joissa Uusi-Seelanti voitti kaikki ottelunsa, voittaen näin turnauksen.
Vuoden 1996 lopulla Lomulla diagnosoitiin harvinainen munuaissairaus, jonka seurauksena hän joutui jättämään ammattiurheilun hetkeksi syrjään. Tämän vuoksi hän ei osallistunut myöskään vuoden 1997 Tri-Nations -kisoihin.
Kansainyhteisön kisoissa vuonna 1998, Kuala Lumpurissa, Lomu voitti kultamitalin edustaessaan Uutta-Seelantia Rugby-7 -turnauksessa.

## Lähteet

## Aiheesta muualla
* Viralliset kotisivut
Ferrari SF16-H

**Ferrari SF16-H** oli italialaisen Formula 1 -talli Scuderia Ferrarin käyttämä auto kaudella 2016. Autoa ajoivat saksalainen nelinkertainen maailmanmestari Sebastian Vettel ja suomalainen maailmanmestari Kimi Räikkönen.

## Tulokset
Red Bull RB12

**Red Bull RB12** oli itävaltalaisen Formula 1 -talli Red Bull Racingin käyttämä auto kaudella 2016. Autoa ajoivat australialainen Daniel Ricciardo, hollantilainen Max Verstappen ja venäläinen Daniil Kvjat.

## Tulokset
Anu Partanen

**Anu Partanen** (s. 1975) on Yhdysvalloissa useita vuosia asunut suomalainen toimittaja. Hänellä on ollut Yhdysvaltain kansalaisuus vuodesta 2013. Partanen muutti takaisin Suomeen vuonna 2018 ja työskentelee toimittajana tammikuussa 2025 aloittaneessa *[[Uusi Juttu]]* -verkkomediassa.

Anu Partasen kirjoittama kirja *The Nordic Theory of Everything – In Search of a Better Life* julkaistiin HarperCollins-kustantamon kautta Yhdysvalloissa kesällä 2016. Kirja pääsi *O Magazinen* julkaisemalle ”The Best Books of Summer” -listalle kesäkuussa 2016. Book Marksin neljän arvostelun otoksen mukaan se sai yhdysvaltalaisilta kriitikoilta pääasiassa negatiivisia arvosteluita. Teos ilmestyi suomeksi keväällä 2017 Tammen julkaisemana.

Maaliskuussa 2016 Partasen artikkeli ”What Americans Don’t Get About Nordic Countries” julkaistiin *[[The Atlantic]]* -lehdessä. Lisäksi Partanen on kirjoittanut muun muassa *The New York Timesiin* ja Suomessa *[[Image (lehti)|Imageen]]* sekä *[[Helsingin Sanomat|Helsingin Sanomiin]]*. Ennen Yhdysvaltoihin muuttoaan hän kuului Pressiklubi-ohjelman journalistijäseniin Yle TV2 -kanavalla. Hän on osallistunut Yle TV1:n Ylen aamun *[[Jälkiviisaat]]*-ohjelmaan perjantaiaamuisin.

Partanen on työskennellyt johtavana asiantuntijana konsulttitoimisto Milttonilla ja Nordic West Officessa.

## Kirjoja
* Partanen, Anu: *Pohjoinen teoria kaikesta – parempaa elämää etsimässä*. (Alkuteos *The Nordic Theory of Everything*, suomentanut Sami Heino) Helsinki: Kustannusosakeyhtiö Tammi, 2017. 

## Tunnustukset
* Lumilapio-palkinto 2006, Eurooppalaisesta ihmiskaupasta kertoneesta artikkelista, Image

## Lähteet

## Aiheesta muualla
*Anu Partasen kotisivu
*Bernie Sanders on Twitter: "Take a look at what Finland, the happiest country in the world, is doing." 27.4.2018.
Salibandyn Champions Cup

**Champions Cup** (CC) on Kansainvälisen Salibandyliiton järjestämä vuosittainen salibandykilpailu Suomen, Ruotsin, Tšekin ja Sveitsin seurajoukkueille.

Ensimmäinen Champions Cup järjestettiin vuonna 2011 Tšekissä, jolloin se korvasi 2007–2010 pelatun **EuroFloorball Cupin**. Näitä seurajoukkueturnauksia edelsi vuosina 1993–2007 pelattu **Euroopan cup** ().
EuroCupin formaatti on historiansa aikana kokenut useita uudistuksia. Viimeisimpänä muutoksena on joukkuemäärän pudottaminen kuudesta neljään vuoden 2019 Champions Cupissa.

Viidenneksi ja huonommin sijoitettujen Euroopan maiden mestarit pelaavat IFF-rankingsijoituksesta riippuen joko 2011 asti järjestetyssä EuroFloorball Cupissa, tai 2016 perustetussa EuroFloorball Challengessä. Nämä kilpailut järjestetään samalla tavoin vuosittaisena turnauksena, kuin Champions Cup.

## Historia
### Ensimmäinen turnaus 1993
Ensimmäinen Salibandyn Euroopan cup järjestettiin joulukuussa 1993. Tällöin miesten ja naisten cup pelattiin ainoan kerran erikseen. Miesten cup pelattiin 6 joukkueen turnauksena Tukholmassa. Cupin voittajaksi selviytyi ruotsalainen Balrog IK, joka voitti finaalissa sveitsiläisen Rot-Weiss Churin 9-2. Pronssille ylsi suomalainen SSV.
Naisten cup pelattiin 4 joukkueen turnauksena Helsingissä. Ensimmäisen cupin voitti ruotsalainen VK Rasket, hopeaa sai HC Rychenberg ja pronssille venyi norjalainen IK Akerselva.

### 1994–1999 – Ruotsalaisten hallintaa
Vuosina 1994-1999 Euroopan cupia pelattiin vaihtelevilla joukkuemäärillä, kunnes 1999 cupiin se vakioitui kahdeksaan sekä miehillä, että naisilla.
1999 cupiin pelattiin miehissä ensimmäistä kertaa karsinnat. Karsintoihin osallistuivat joukkueet neljän maan kärjen ulkopuolelta. Naisten cupiin ensimmäiset karsinnat pelattiin vasta 2002–2003.
Ruotsalaisjoukkueet hallitsivat Euroopan cupia alkuvuosina. Ainoa Ruotsin ulkopuolelle mennyt mestaruus tapahtui vuonna 1999, kun Tapanilan Erä vei naisten cupin.

## Sarjajärjestelmä
Champions Cupiin osallistuvat kansallisten miesten ja naisten pääsarjojen mestaruuden voittaneet edustusjoukkueet Ruotsista, Tšekistä, Suomesta sekä Sveitsistä. 
Joukkueet pelaavat välierät, jonka jälkeen pelataan mitaliottelut.

## Turnaukset ja mitalistit

## Mitalitaulukot

**Miehet TOP 10**

**Naiset TOP 10**

**Menestys maittain**

## Katso myös

* EuroFloorball Cup
* EuroFloorball Challenge
* Miesten Salibandyliiga
* Naisten Salibandyliiga
* Ruotsin Superliiga (miehet)

* Ruotsin Superliiga (naiset)
* Miesten Nationalliga A
* Naisten Nationalliga A
* Tipsport Superliga
* Naisten Extraliga

## Lähteet
Mark 4 -ydinpommi

**Mark 4 -ydinpommi** (myös **Mark IV** ja lyh. **Mk4**) oli yhdysvaltalainen varhainen ydinpommi, jota tuotettiin vuodesta 1949 alkaen ja joka oli käytössä vuoteen 1953. Se oli maailman ensimmäinen sarjatuotettu ydinase. Pommityyppiä käytettiin lähinnä raskaissa pommittajissa, kuten: B-29, B-50 sekä B-36.

Los Alamosin ohella alkoi *LLNL*; eli *Lawrence Livermore National Laboratory* nousta rinnalle kilpailevaksi atomilaboratorioksi. Siitä muodostui osaltaan myöhempi Sandia.

Mk4 -tyypin ydinpommi pohjautui suunnittelultaan aikaisempaan Mark 3 "Fat Man"-pommiin, jota käytettiin Trinity ydinkokeessa ja jollainen pudotettiin Nagasakiin. Mark 3 ydinpommeja tehtiin sodan aikana käsityönä; Mark 4 hyödynsi samaa perussuunnittelua (materiaalit, aseen dimensiot, käytetyt räjähteet) mutta siitä tehtiin turvallisempi käsitellä ja helpompi valmistaa. Mark 4 ensimmäisenä esitteli *In Flight Insertion* (IFI) turvaominaisuuden, jossa fissiili materiaali laitetaan pommiin vasta lennon aikana, jonka jälkeen aseen kuori räjähdelinsseineen suljetaan uudelleen ja ase viritetään käyttövalmiiksi. Systeemiä kutsuttiin *X-Unit* (firing & fuzing system) -nimellä.

Mark 4 oli 1,5 metriä halkaisijaltaan ja 3,3 metriä pitkä, kuten myös Mark 3. Se painoi noin 4&nbsp;900–4&nbsp;940 kg, riippuen tarkasta Mark 4 versiosta. (Mark 3 painoi 4&nbsp;670 kg.) Mark 4 oli imploosio-tyyppinen ase, kuten Fat Man. Mark 4 käytti kuitenkin fissiilinä aineena uraanin ja plutoniumin yhdistelmää, ei pelkkää plutoniumia Fat Manin tapaan. Tarkka fissiilin osan koostumus oli samanlainen kuin useissa muissakin yhdysvaltalaisissa ydinaseissa (Tyypin C ja D pit assembly). Tämän lisäksi se oli ensimmäinen pommi, joka käytti levitoivan pommin ytimen (engl. levitated pit) rakennetta imploosiossa, minkä tekniikan myös venäläiset hyödynsivät erittäin nopeasti omissa pommeissaan: RDS-2 & RDS-3.

Mark 4:n räjähdysvoimakkuus oli 1, 3½, 8, 14, 21, 22, ja 31 kilotonnia, riippuen tarkasta aseen versiosta. Kaikkiaan pommeja tuotettiin 550 kappaletta. Sen syrjäytti Mark 6 -ydinpommi, joka oli rakenteeltaan samankaltainen mutta aseena paljon edistyneempi.

Aseen taistelukärkiversio nimeltä **W4-ydinkärki** (Warhead 4), joka oli tarkoitettu SM-62 Snark risteilyohjukseen, suunniteltiin myös mutta sitä ei koskaan rakennettu. W4:n suunnittelutyö lopetettiin 1951.

## Lähteet

## Aiheesta muualla
*Lista kaikista USA:n ydinpommeista julkaisija: nuclearweaponarchive.org
Force India VJM09

**Force India VJM09** oli intialaisen Formula 1 -talli Force Indian käyttämä auto kaudella 2016. Tallin kuljettajina olivat meksikolainen Sergio Pérez sekä saksalainen Nico Hülkenberg. Testikuljettajina toimivat Alfonso Celis Jr. ja Nikita Mazepin.

## Formula 1 -tulokset

## Saavutukset

## Aiheesta muualla
W34-ydinkärki

**W34-ydinkärki** oli yhdysvaltalainen varhainen ydinpommi, joka suunniteltiin ja otettiin käyttöön 1960-luvulla ohjusten taistelukärjeksi.

W34 oli 43 cm halkaisijaltaan ja 86 cm pitkä. Pelkän ytimen paino oli 141&ndash;145 kg tarkasta valmistusmallista riippuen. Ydinräjähteen räjähdysteho oli 11 kilotonnia.

Tätä taistelukärkeä käytettiin useissa sovelluksissa: Mark 101 Lulu -ydinsyvyyspommi, Mark 45 -ydintorpedo ja Mark 105 Hotpoint -ydinpommi.

Mark 101 Lulu -pommeja valmistettiin vuodesta 1958 alkaen ja ne olivat palveluskäytössä vuoteen 1971. Kokonaistuotantomäärä oli 2&nbsp;000 kappaletta. Mark 45 -torpedoa tuotettiin vuodesta 1958 ja käytettiin aina vuoteen 1976 saakka; aseita valmistettiin 600 kappaletta. Mark 105 -ydinasetta valmistettiin 1958&ndash;1965 yhteensä 600 kappaletta.

Rakenteeltaan W34 oli niin sanottu kiihdytetty fissiopommi, joka toimi imploosio-periaatteella. Joissakin lähteissä sanotaan sen olleen identtinen B28-vetypommin fissio-primääriräjähteen kanssa.

## Lähteet
Scuderia Toro Rosso STR11

**Scuderia Toro Rosso STR11** oli Italialaisen Formula 1 -talli Toro Rosson käyttämä auto kaudella 2016. Autoa ajoivat Daniil Kvjat, Carlos Sainz ja Max Verstappen.

## Formula 1 -tulokset

## Saavutukset

## Aiheesta muualla
Renault RS16

**Renault RS16** oli Formula 1 -talli Renault Sport Formula One Teamin käyttämä auto kaudella 2016. Autoa ajoivat tanskalainen Kevin Magnussen ja brittiläinen Jolyon Palmer. Testikuljettajina toimivat Esteban Ocon, Sergei Sirotkin ja Nicholas Latifi. Renault palasi sarjaan kaudelle 2016 tehdastiiminä vietettyään viisi vuotta pelkkänä moottoritoimittajana.

## Tulokset

## Aiheesta muualla
Sauber C35

**Sauber C35** oli sveitsiläinen Formula 1 -talli Sauberin käyttämä auto kaudella 2016. Autoa ajoivat Marcus Ericsson ja Felipe Nasr.

## Tulokset

## Lähteet
Kristina Segercrantz

**Helga Eva-Kristina Segercrantz** (s. 8. joulukuuta 1950 Helsinki) on suomalainen kuvittaja, kuvataiteilija ja taidegraafikko. 

Segercrantz on opiskellut Taideteollisen korkeakoulun graafisella osastolla 1970-luvulla ja työskennellyt graafikkona muun muassa WSOY:llä. Vuosina 1987–1990 hän kuvitti *Suuren suomalaisen satukirjaston* neljä osaa. Hän on kuvittanut myös muita tunnettuja satuja, kuten Grimmin veljesten ja Topeliuksen satuja ja ruotsinsuomalaisia kansansatuja. *[[Pessi ja Illusia]]* -teoksen vuoden 2001 painoksessa valokuvat korvattiin hänen piirroksillaan. Hän on julkaissut itse lastenkirjat *Nipa orava nikkaroi* (1991) ja *Nipa orava leipoo* (1992). 

Segercrantz on kuvittanut runsaasti eri kirjailijoiden laatimia ja toimittamia teoksia, mukaan lukien Elina Karjalainen, Tiina Kaila, Marvi Jalo ja Sanna Jaatinen. Hän suunnitteli vuoden 2014 joulupostimerkit *Aattoilta* ja *Jouluaamu*. Segercrantz on myös toteuttanut nukkeja teatteriesityksiin, kuten Teatteri Hevosenkengän näytelmään *[[Tatu ja Patu]] supersankareina* vuonna 2015.

## Lähteet
McLaren MP4-31

**McLaren MP4-31** oli brittiläisen Formula 1 -talli McLarenin käyttämä auto kaudella 2016. Autolla kilpailivat Jenson Button, espanjalainen Fernando Alonso sekä belgialainen Stoffel Vandoorne. Testikuljettajina toimivat Vandoorne, Nobuharu Matsushita ja Oliver Turvey.

## Tulokset

## Aiheesta muualla
WSOY iso tietosanakirja

**WSOY iso tietosanakirja** on kymmenosainen WSOY:n kustantama suomalainen tietosanakirja.

## Osat
**WSOY iso tietosanakirja 1 A–B* (1995)
**WSOY iso tietosanakirja 2 C–F* (1995)
**WSOY iso tietosanakirja 3 G–I* (1995)
**WSOY iso tietosanakirja 4 J–Ko* (1995)
**WSOY iso tietosanakirja 5 Kp–L* (1996)
**WSOY iso tietosanakirja 6 M–N* (1996)
**WSOY iso tietosanakirja 7 O–Q* (1996)
**WSOY iso tietosanakirja 8 R–So* (1996)
**WSOY iso tietosanakirja 9 Sp–T* (1997)
**WSOY iso tietosanakirja 10 U–Ö* (1997)
Max Heß

**Max Heß** (s. 13. heinäkuuta 1996 Chemnitz) on saksalainen kolmiloikkaaja. 185 senttimetriä pitkä ja 77 kilogrammaa painava Heß edustaa LAC Erdgas Chemnitziä ja hänen valmentajanaan toimii Harry Marusch.

Heß saavutti vuoden 2014 alle 20-vuotiaiden MM-kilpailuista Eugenesta hopeaa tuloksella 16,55. Hän karsiutui pituushypyn loppukilpailusta Prahan sisäratojen EM-kilpailuissa 2015. Sisäratojen MM-kilpailuissa Portlandissa 2016 hän saavutti kolmiloikassa hopeaa silloisella ennätystuloksellaan 17,14 m. Hän voitti samana vuonna kultaa Amsterdamin EM-kisoissa 2016 ulkoratojen ennätystuloksellaan 17,20 m. Rio de Janeiron olympialaisissa hän karsiutui loppukilpailusta.

Heß hyppäsi Belgradin EM-hallikilpailujen 2017 karsinnassa Saksan sisärataennätyksen 17,52. Loppukilpailussa hän sai pronssia tuloksella 17,12. Bydgoszczin alle 23-vuotiaiden EM-kilpailuissa 2017 hän saavutti pronssia tuloksella 16,68. Birminghamin MM-hallikilpailuissa 2018 hän oli yhdestoista. Hän karsiutui samana vuonna loppukilpailusta Berliinin EM-kilpailuissa.

Heß saavutti Glasgow'n sisäratojen EM-kilpailuissa 2019 pronssia tuloksella 17,10. Hän sai pronssia myös Toruńin EM-hallikilpailuissa 2021 tuloksella 17,01. Samana vuonna järjestetyissä Tokion olympialaisissa hän karsiutui loppukilpailusta, samoin Eugenen MM-kilpailuissa 2022. Hän saavutti Istanbulin sisäratojen EM-kilpailuissa 2023 pronssia tuloksella 16,57. Saman vuoden Budapestin MM-kilpailuissa hän karsiutui loppukilpailusta.

Heß sijoittui vuonna 2024 Glasgow'n sisäratojen MM-kilpailuissa yhdeksänneksi,  Rooman EM-kilpailuissa viidenneksi ja Pariisin olympialaisissa seitsemänneksi ulkorataennätyksellään 17,38. Apeldoornin sisäratojen EM-kilpailuissa 2025 hän sai hopeaa tuloksella 17,43. Pari viikkoa myöhemmin hän sijoittui Nanjingin sisäratojen MM-kilpailuissa kuudenneksi tuloksella 17,03. Syyskuussa Tokion MM-kilpailuissa hän jäi karsintaan.

## Henkilökohtaiset ennätykset
**Ulkoradoilla**

**Sisäradoilla**

## Lähteet
Punk it

**Punk it** on ramopunk-yhtye Poikien neljäs studioalbumi, joka julkaistiin maaliskuussa 1994 levymerkillä Poko Rekords. Se sisältää jo aiemmin levytettyjä punkkappaleita yhtyeen soittamina ja alkuperäisten esittäjien laulamina. Albumi oli yhtyeen siihenastisista menestynein, ja sitä myytiin yli 5&nbsp;000 kappaletta. Se nousi Suomen virallisen listan sijalle 22, ja pysyi listalla yhteensä viisi viikkoa.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Miika Söderholm – kitara, taustalaulu
* Mikko Holmström – kitara, taustalaulu
* Pasi Pakarinen – bassokitara, taustalaulu
* Manu Ojanen – rummut, taustalaulu

### Vierailevat muusikot
* Martti Syrjä – laulu (kappaleet 1 ja 16)
* Pelle Miljoona – laulu (kappaleet 2, 8 ja 20)
* Tumppi Varonen – laulu (kappaleet 3, 10 ja 19)
* Kai Kivi – laulu (kappaleet 4 ja 11)
* Veltto Virtanen – laulu (kappale 5)
* Yari – laulu (kappale 6)
* Erkki Hipponen – laulu (kappale 7)
* Jari Räsänen – laulu (kappale 9)
* Tapio Nyman – laulu (kappale 12)
* Jarmo Hauhtonen – laulu (kappale 13)
* Frank Huima – laulu (kappale 14)
* Pepe Lempinen – laulu (kappale 15)
* Costello Hautamäki – kitara (kappale 15)
* Moog Konttinen – laulu (kappale 17)
* Väiski Sappinen – laulu (kappale 18)

### Tuotanto
* Juho Juntunen – kansikuva, valokuvat
* T.T. Oksala – miksaaja
* Kari Lahtinen – valokuvat
* Jani Viitanen – äänittäjä, tuottaja

## Aiheesta muualla
* ''Punk it'' finnmusic.net -sivustolla

## Lähteet
Kirvunlinna

**Kirvunlinna** on linnavuori Pälkäneellä. Sitä on käytetty linnoituksena ainakin rautakaudella. Linnavuori on aikoinaan mahdollisesti ollut saari. Vuoren läpi menee kolme solaa, joista ainakin kaksi on ollut vallitettua. Linnavuoren varustuksista parhaiten ovat näkyvissä kaakkoiskulmauksen porttirakennelmat. Mäellä on myös luola, jota pälkäneläiset perimätiedon mukaan käyttivät piilopaikkana isonvihan aikaan 1700-luvun alkupuolella.

Linnavuori on noin 750 metriä pitkä ja noin 500 metriä leveä metsäinen kalliomäki, joka sijaitsee peltojen keskellä noin 1,5 kilometriä Pälkäneveden länsirannasta. Kirvunlinnan lakialue on kooltaan noin kahdeksan hehtaaria, ja sitä voidaan pitää muihin Suomen linnavuoriin verrattuna isona alueena. Linnavuoren varustuksista parhaiten ovat yhä näkyvissä kaakkoiskulmauksessa sijainneen portin rakennelmat. Linnavuorella olevien rotkojen kivivallitus on myös paikoin säilynyt.

Kirvunlinnasta on löydetty samanlaisia, ilmeisesti ihmisten asumiseen liittyviä kivitarhoja kuin Pentin linnavuoresta ja Arasalon linnavuoresta.

## Lähteet
Haas VF-16

**Haas VF-16** oli yhdysvaltalainen Formula 1 -talli Haas F1 Teamin debyyttikaudellaan 2016 käyttämä auto. Autoa ajoivat Romain Grosjean ja Esteban Gutiérrez. Testikuljettajina toimivat Charles Leclerc ja Santino Ferrucci.

## Kauden kulku

VF-16 julkistettiin juuri ennen talvitestien alkua helmikuun lopussa. Auto on tehty läheisessä yhteistyössä Ferrarin kanssa, sillä Ferrarilta on ostettu voimayksikön lisäksi kaikki osat, jotka sääntöjen puitteissa on mahdollista hankkia.

Ensimmäisessä kilpailussa Australiassa Grosjean otti tallille heti pisteitä sijoituttuaan kuudenneksi. Edellinen vastaavaan pystynyt uusi talli oli Toyota kaudella 2002.

## Tulokset

## Lähteet
Saint-Paul-Trois-Châteaux

**Saint-Paul-Trois-Châteaux** on kunta Ranskassa Drômen departementissa Auvergne-Rhône-Alpesin alueella. Alueella on ollut asutusta jo esihistoriallisista ajoista saakka. Kaupunki on ollut Tricastini heimon pääkaupunki. Kaupungin keskiaikaisen keskustan tärkein nähtävyys on 1100-luvulla rakennettu katedraali Notre-Dame de Saint-Paul-Trois-Châteaux.

## Ruokakulttuuri
Saint-Paul-Trois-Châteaux on tunnettu mustasta tryffelistä, joka tunnetaan nimellä Tricastinin musta tryffeli. Se on harvinainen ja aromaattinen ylellisyystuote. Sitä myydään paikallisissa ravintoloissa, sekä talvisin pidettävillä tryffelimarkkinoilla.

## Teollisuus
Kaupungin suurin työllistäjä on Tricastin ydinvoimalaitos.


Tiedosto:Cathédrale_Notre-Dame_de_Saint-Paul-Trois-Châteaux_-_façade_-_01.jpg|Katedraali Notre-Dame de Saint-Paul-Trois-Châteaux
Tiedosto:St Paul - Maison de la Truffe 1.jpg|Tricastinin musta tryffeli
Tiedosto:Site_nucléaire_Tricastin.jpg|Tricastin ydinvoimalaitos


## Aiheesta muualla

## Lähteet
GN-z11

**GN-z11** on voimakkaasti punasiirtynyt galaksi, joka sijaitsee Ison karhun tähdistön suunnalla. Se on vanhin ja kaukaisin tunnettu galaksi havaittavassa maailmankaikkeudessa. Galaksin punasiirtymä on 11,09, ja se on ainakin 13,4 miljardin vuoden ikäinen. Se on noin 25 kertaa Linnunrataa pienempi. Galaksi löydettiin Hubble-avaruusteleskoopin avulla, ja tieto löydöstä julkaistiin maaliskuussa 2016.

Galaksi kuvattiin sellaisena, millainen se oli 13,4 miljardia vuotta sitten, sillä valo on kulkenut galaksista Maahan 13,4 miljardin valovuoden matkan. Koska maailmankaikkeus kuitenkin laajenee, galaksin arvioidaan olevan tällä hetkellä todellisuudessa 32 miljardin valovuoden päässä. Sen viralliseksi etäisyydeksi Maasta nimitetään siis 32 miljardia valovuotta, ei 13,4 miljardia valovuotta.

Aiempi kaukaisimman tunnetun galaksin ennätyksen haltija oli EGSY8p7, josta valo oli matkannut maahan 13,2 miljardia valovuotta.

## Lähteet

## Aiheesta muualla
*
Psykokemikaalit

**Psykokemikaalit** on kemikaaleja, joita käytetään kemiallisina aseina, joiden vaikutus perustuu erilaisiin psykologisiin vaikutuksiin sekä suorituskyvyn heikkenemiseen. Mahdollisia vaikutuksia ovat muun muassa hallusinaatio, delirium, pelkotila tai paniikki.

## Psykokemikaaleja
Yksi tunnetuimmista psykokemikaaleista on 3-kinuklidinyylibentsilaatti eli BZ. BZ oli tarkoitettu haavojen hoitoon, mutta se aiheutti pieninä annoksina käyttäjässä voimakkaan hämmentyneisyystilan. Suuret annokset BZ:a aiheuttaa deliriumin. Se voi lamauttaa myös keskushermoston. BZ:n vaikutus saattaa kestää päiviä. Se on kuitenkin kiinteää, mikä huonontaa sen käyttöä aseena. CIA on tutkinut BZ:n kaltaisia aineita. Eräs niistä aiheuttaa kahden viikon deliriumin.

Myös LSD eli lysergihapon dietyyliamidi on tunnettu psykokemikaali. LSD aiheuttaa käyttäjässä euforian tunteen, jota seuraa paniikki, masennus sekä kuolemisen tunne. LSD voidaan liuottaa veteen tai alkoholiin. LDS:n käytön tutkiminen oli myös osa MKULTRAa. Sen tarkoituksena oli löytää keinoja aivopestä ihmisiä.

## Lähteet
Mark 5 -ydinpommi

**Mark 5 -ydinpommi** oli yhdysvaltalainen varhainen ydinpommi, joka suunniteltiin 1950-luvun alkuvuosina. Se oli palveluskäytössä vuodesta 1952 vuoteen 1962 saakka. Tämä pommi, yhdessä samaan suunnitteluun pohjautuvan **W5** ydintaistelukärjen kanssa, oli maailman ensimmäisiä sarjatuotettuja ydinaseita. Ne saapuivat aikaisemman Mark 4 ydinpommin jälkeen. Tätä asetyyppiä käytettiin Yhdysvaltain ensimmäisenä ohjusten ydinkärkenä.

Mark 5 kuten myös Mark 4, molemmat pohjautuivat suunnittelultaan aikaisempaan Mark 3 Fat Man-pommiin, jota käytettiin Trinity-ydinkokeessa. Sellainen pudotettiin Nagasakiin. Mark 5 oli kuitenkin ensimmäinen imploosioon perustuva ydinase, joka oli mitoiltaan merkittävästi ohuempi kuin Fat Man (suom. "paksu mies"). Pelkän ydinosan sekä kootun W5 -taistelukärjen suurin halkaisija oli n. 99&nbsp;cm (Fat Man 150&nbsp;cm).

Kokonainen Mark 5 -pommi kuorineen oli 111,8 cm halkaisijaltaan ja n. 3,3 metriä pitkä. Se painoi n. 1&nbsp;372 – 1&nbsp;440 kg, riippuen tarkasta Mark 5 -versiosta. Tämä oli merkittävästi vähemmän kuin sen edeltäjät: Mark 3 painoi 4&nbsp;670 kg ja Mark 4 oli sekin yli 4 tonnin painoinen. W5 -mallit painoivat 1&nbsp;090–1&nbsp;202 kg. Mark 5 oli puhdas fissioase, joka käytti fissiilinä aineena uraanin ja plutoniumin yhdistelmäkomposiittia. Asetyyppi oli nyt merivoimien laivastopommittajien (Yhdysvaltain laivaston) käytettävissä.

Mark 5:n eri mallien räjähdysvoimakkuudet olivat 6, 16, 55, 60, 100 ja 120 kilotonnia. Kaikkiaan pommeja tuotettiin 140 – 150 kappaletta. 

Ainakin 72 pommeista oli ollut mukana RAFin lennoilla, vaikkakin USA:n valvonnassa: osana Projekti&nbsp;E:tä. Sillä turvattiin Ison-Britannian ydinaseistusta, ennen kuin maa kykeni valmistamaan itse omia ydinaseita 1950-luvun puoliväliin tultaessa.

Mark 5 -pommia käytettiin myös maailman ensimmäisten vetypommien primaarisenä (eli sytyttävänä) ydinräjähteenä. Tämän aseen palvelusura päättyi vuonna 1962.

## Katso myös
* Mark 6 -ydinpommi

## Lähteet

## Aiheesta muualla
*list of all U.S. nuclear warheads at nuclearweaponarchive.org
Manor MRT05

**Manor MRT05** oli brittiläisen Formula 1 -talli Manorin käyttämä auto kaudella 2016. Autossa oli Mercedeksen voimayksikkö turbolla, Carbonen jarrut, Pirellin renkaat sekä Williamsin valmistama vaihdelaatikko ja jousitus. Auto julkistettiin Barcelonan talvitesteissä 22. helmikuuta 2016. Tallin kuljettajina olivat indonesialainen Rio Haryanto, ranskalainen Esteban Ocon ja saksalainen Pascal Wehrlein. Testikuljettajina toimivat Alexander Rossi ja Jordan King. Talli saavutti autolla yhden pisteen, kun Pascal Wehrlein oli kymmenes Itävallan GP:ssä. MRT05 jäi Manorin viimeiseksi autoksi, koska talli meni konkurssiin ennen kauden  alkua.

## Tulokset

## Lähteet

## Aiheesta muualla
Robert Frederick Christy

**Robert Frederick Christy** (14. toukokuuta 1916 – 3. lokakuuta 2012) oli kanadalais-amerikkalainen teoreettinen fyysikko ja myöhemmin myös astrofyysikko, joka oli viimeisiä elossa olevia ihmisiä Manhattan-projektiin toisen maailmansodan aikana osallistuneista. Hän oli myös jonkin aikaa Caltechin presidentti.

Manhattan-projektissa Christy suunnitteli *Christy pit* -nimellä tunnetun ydinaseen ytimen rakenteen. Sitä käytettiin jo maailman ensimmäisessä ydinaseessa *The Gadget* (joskus myös *Christy Gadget* "Christyn vempele") koelaitteessa, joka räjäytettiin Trinity-ydinkokeessa vuonna 1945. Se oli plutoniumimploosio -tyyppinen ase.

Hän työskenteli Freeman Dysonin kanssa Projekti Orionissa, joka pyrki tuottamaan ydinpommeja voimanlähteenä käyttävän avaruusaluksen moottorin.

Tähtitieteessä Christy tutki kefeidejä ja pienempiä RR Lyrae -tyypin kirkkauttaan muuttavia tähtiä.

## Lähteet
Kari Komppa

**Kari Komppa** (s. 5. tammikuuta 1939 Helsinki) on suomalainen jazzsaksofonisti, -säveltäjä, -sovittaja ja yhtyeenjohtaja. Hänet tunnetaan monista Yleisradiolle ja UMO Jazz Orchestralle tekemistään big band -sävellyksistä.

## Elämä ja ura
Muusikkona ja säveltäjänä itseoppinut Kari Komppa syntyi Helsingissä, kävi koulunsa Imatralla ja muutti 1960-luvun alussa Tampereelle soittamaan vastaperustetussa Marjatta Leppäsen yhtyeessä. Kun Yle TV2 aloitti televisiotoimintaa Tampereella, Komppa oli pian mukana freelance-sovittajana ja -kapellimestarina. Kompan johtama jazzkvintetti esiintyi  toisilla Pori Jazz -festivaaleilla 1967.

1970-luvulla Komppa johti Break Big Band -nimistä orkesteria ja kirjoitti sille paljon ohjelmistoa. Orkesteri esiintyi Porissa 1971 ja 1972 ja voitti Suomen big band-mestaruuden Kuopiossa 1973.

Vuonna 1972 Kari Komppa muutti Helsinkiin ja keskittyi big band -sävellystyöhön muun muassa Radion tanssiorkesterille ja UMOlle. Hän oli kuitenkin mukana perustamassa kymmenmiehistä Tampereen Jazzorkesteria, joka levytti 1984 albumin *Makumoka*.

Vuonna 1981 Kari Komppa voitti Euroopan yleisradioliiton (EBU) sävellyskilpailun jazzorkesteriteoksella *Tethys*. Uutistoimisto välitti Suomen lehdille tiedon, että voiton olisi vienyt Kari Kuuva laulullaan ”Dead Fish”.

1980-luvun alussa Komppa oli mukana Ippe Kätkä Bandissä, joka esitti Kompan sävellyksiä muun muassa Tampere Jazz Happeningissa ja Turku Jazzissa 1983 sekä seuraavina vuosina Porissa, Kainuun Jazzkeväässä ja Järvenpään Blues-Jazzissa.

Komppa on toiminut opettajana Helsingin Pop & Jazz Konservatoriossa, Sibelius-Akatemian jazzosastolla ja Tampereen konservatoriossa.

Kari Komppa palkittiin Suomen Jazzliiton Yrjö-palkinnolla 1982.

## Sävellyksiä
*”Kohti korkeuksia”, 1975
*”458 R.T.”, 1975
*”Kontrasteja”, 1975
*”Aldebaran”, 1977, uusi orkestrointi 1997
*”Saxlix”
*”Tethys”, 1981
*”Makumoka”, 1982
*”Run Of Three”, 1988
*”Blues 26”

## Levytyksiä
**Makumoka*, Kari Komppa & Tampere Jazz Orchestra (Pro Records 1984)
**Ippe Kätkä Band*, Ippe Kätkä Band (Leo Records 1985)
**To The Stars, TBB Live! Kari Kompan musiikkia*, Tampere Big Band, joht. Juha Untala (Alba 2012)

## Lähteet

## Aiheesta muualla
*Kari Komppa Orchestra esiintyy Porissa 1982, Yle Elävä arkisto.
*Kari Kompasta Music Finland -sivustolla
Iso kolmonen

**Iso kolmonen** on ramopunk-yhtye Poikien kolmas studioalbumi. Se julkaistiin 6. syyskuuta 1993 levymerkillä Poko Records. Albumi pysyi Suomen virallisella listalla kolme viikkoa, yltäen parhaimmillaan sijalle 31.

## Kappaleet
#
#
#
#
#
#
#
#
#
#
#
#
#
#
#
#

## Kokoonpano
* Miika Söderholm – laulu, kitara
* Mikko Holmström – kitara, taustalaulu
* Pasi Pakarinen – bassokitara, taustalaulu
* Manu Ojanen – rummut

### Tuotanto
* Mika Jussila – masteroija
* Jani Viitanen – tuottaja, äänittäjä, miksaaja
* Antti Haapio – valokuvat
* Sami Helenius – valokuvat, kansikuva

## Arvostelut
* Soundi: 

## Aiheesta muualla
* ''Iso kolmonen'' finnmusic.net -sivustolla

## Lähteet
Mark 45 -ydintorpedo

**Mark 45 -ydintorpedo** ( eli **ASTOR**) oli Yhdysvaltain laivaston käyttämä sukellusveneestä laukaistava lankaohjattu ydintorpedo, joka oli tarkoitettu vihollisen nopeiden ja syvällä kulkevien sukellusveneiden tuhoamiseen. 48&nbsp;cm:n läpimittainen torpedo sisälsi W34-ydinkärjen. Torpedo suunniteltiin 1957 ja 600 asetta valmistettiin vuosien 1959 ja 1976 välillä, kunnes ASTOR korvattiin Mark 48 torpedolla.

Koska kyseessä oli ydinase, torpedo oli varattu ainoastaan USAn asevoimille eikä sitä annettu liittolaisille.

## Lähteet
Riekin talo

**Riekin eli Santaholman talo** on vuonna 1900 Oulun Saaristonkadun ja Torikadun kulmaan rakennettu puutalo, jonka suunnitteli rakennusmestari Jacob William Lillqvist. Talo suunniteltiin alun perin yhdistetyksi kauppa- ja asuinrakennukseksi. Rakennus on museoviraston suojelema.

## Riekin perheen omistuksessa
Kauppaneuvos Frans Adolf Riekki (1861–1934) osti tontin vuonna 1899 Höckertin suvulta. Tontille rakennettiin uusi talo vuonna 1900 alun perin kauppaneuvos Riekin sekatavarakaupaksi ja hänen perheensä asunnoksi. Kauppatilat olivat Saaristonkadun ja asuintilat Torikadun puolella. Kauppaan kuljettiin Torikadun ja Saaristonkadun kulmasta.

Pudasjärveltä syntyisin olleella kauppaneuvos Riekillä oli hyvät kauppasuhteet Koillismaalle. Niinpä pihapiirissä oli talli, jossa majoitettiin kaukaa tulleiden asiakkaiden hevosia. Rahdin kuljetukseen käytettiin talvisin myös poroja.

Kauppaneuvos Riekin poika oli Esko Riekki, joka toimi vuonna 1915 kotoaan käsin Oulusta jääkäriliikkeessä "alas" eli Saksaan menevien etappimiehenä ja värväysorganisaattorina. Esko Riekki kuitenkin jäi kiinni ja vietiin vangittuna Pietariin eli kalterijääkäriksi. Rakennus oli siis Esko Riekin lapsuudenkoti. Itsenäisyyden alkuvaiheessa Esko Riekki toimi Etsivän keskuspoliisin päällikkönä 1920- ja 1930-luvuilla.

## Santaholman omistuksessa
Vuonna 1935 liikemies Oskari Santaholma osti rakennuksen Riekin perikunnalta. Hän muutatti rakennuksen asuinkäyttöön. Samassa yhteydessä muutettiin rakennuksen sisäänkulkua. Muutokset tehtiin lääninarkkitehti Gustaf Strandbergin piirustusten mukaisesti vuonna 1936.

## Oulun kaupungin omistuksessa
Vuonna 1973 rakennus siirtyi Oulun kaupungin omistukseen. Rakennus toimi nuorisotalona, ja vuoteen 2007 rakennuksessa toimi nuorisokahvila Waldana. Rakennus oli tyhjillään vuodesta 2007.

## Finnkarelcon omistuksessa
Finnkarelco osti tarjouskilpailussa rakennuksen Oulun kaupungilta vuonna 2012 ja vuokrasi tontin 60 vuodeksi Oulun kaupungilta. Joulukuussa 2013 valmistuneen remontin jälkeen rakennuksessa toimivat kahvilaravintola ja toimistoja. Kunnostamisen yhteydessä kaavamuutos mahdollisti kellari- ja ullakkokerroksen käyttöönoton. Kellarikerrokseen tuli remontin seurauksena ravintolatiloja samoin kuin katutason kerrokseen. Ullakkotiloista tuli toimistotiloja.,

## Lähteet
* 

### Viitteet